**Lähettäjä:** Juha-Matti Huusko

**Lähetetty:** lauantai 1. huhtikuuta 2023 14.43  
**Vastaanottaja:** paatoimittaja@jylkkari.fi <paatoimittaja@jylkkari.fi>  
**Aihe:** Jylkkärin harjoittelija syksy 2022

Hyvä Jylkkärin päätoimittaja,

Haen täten toimitusharjoittelijaksi Jylkkäriin syksylle 2022.

1) Haen harjoittelijaksi, koska minulla on jonkin verran kokemusta lehtijuttujen kirjoittamisesta ja pienten verkkolehtien itsenäisestä toimittamisesta. Harjoittelu olisi minulle arvokas kokemus, koska pääsisin tekemään toimittajan työtä osana työyhteisöä ja saisin kokemusta suuremman lehden toimittamisesta.

2) Miksi olisin tehtävään sopiva? Luin verkossa olevan hakuilmoituksen ja totesin kaiken olevan kohdallani kunnossa.

Harjoittelijan tehtävät onnistuvat minulta, koska minulla on niistä jonkin verran kokemusta. Nimittäin, olen kirjoittanut aiemmin jonkin verran julkaisuja printtiin ja verkkoon. Olen ottanut näitä julkaisuja varten painokelpoisia kuvia. (Toki Jylkkärillä on harjoittelijan käyttöön parempi kamera.) Osaan taittaa lehtiä ja kirjoja sekä editoida juttuja, kuten oheisista työnäytteistäni käy ilmi. Olen myös ollut jonkin verran aktiivinen somessa (Vanha Kuhmo -ryhmä Facebookissa), tehnyt videoita ja ollut haastateltavana podcasteissa. Olen itsekin haastatellut ihmisiä kirjaprojektiani (Teatteria Kuhmossa, 2021) varten.

Kuten minulta odotetaan, osaan kirjoittaa virheetöntä suomea ja lähes virheetöntä englantia. Olen kiinnostunut opiskelijoita koskevista aiheista; omassa elämässäni tämä näkyy siten, että olin viime kaudella ISYY:n edustajiston varajäsen, olin kolme vuotta (2019-2021) UEFDSA-jatko-opiskelijayhdistyksen hallituksessa (perustin yhdistykselle lehden), ja vaimoni ja hänen veljensä ovat Jyväskylässä opiskelevia maahanmuuttajia. Nykyisen työtehtäväni UpTech-hankkeessa pyrimme lisäämään teknisten alojen koulutuksen vetovoimaisuutta - siis koko Suomen alueella tulisi löytää keinoja, joilla nuoret saataisiin kiinnostumaan insinööriopinnoista, jotta yrityksiin saataisiin osaavia työntekijöitä. Minua kiinnostavat siis myös opiskelua koskevat ajankohtaiset virtaukset.

Minulla on rohkeutta ja ideointikykyä! Lauloin helmikuussa 2016 Chennaissa, Etelä-Intiassa, tamiliksi 60000 hengen liveyleisölle! (Vilkaise video, kesto 2:18: https://vimeo.com/197254363) Olen myös tehnyt luovia YouTube-videoita.

**Taittaminen.** Taitoin UEFDSA newspaper -lehden 18 numeroa sekä Teatteria Kuhmossa -kirjan (106 sivua) LaTeXilla. Sen vuoksi LaTeXilla, koska se on minulle tuttu matematiikan opinnoistani. Olen tutustunut YouTuben kautta erilaisiin ohjelmiin, myös Adobe InDesigniin. En ole kuitenkaan itse käyttänyt InDesigniä.

**Wordpress.** Olen käyttänyt WordPressiä kaksi vuotta ylläpitäen Fotoniikan tutkimuskeskuksen verkkosivuja (https://sites.uef.fi/photonics/ Education-alaotsikon alaisia sivuja lukuunottamatta muut sivut ovat pelkästään minun tekemiäni ja ylläpitämiäni.)

**Some.** Käytän somea jonkin verran. Moderoin 9000 jäsenen sivua "Itä-Suomen yliopisto" ( https://www.facebook.com/groups/119920485698 ). Ymmärrän jotakin somekampanjoista, julkaisujen aikatauluttamisesta ja analytiikan seuraamisesta, mutta en ole ekspertti.

**Soveltuvuus.** Olen korkeakouluopiskelija, minulla ei ole yli vuoden työkokemusta media-alalta (en ole saanut media-alalta palkkaa), eikä minulla ole media-alan korkeakoulututkintoa suoritettuna. Mainittakoon, että olen elokuun 2023 lomalla Aalto-yliopiston työstäni, joka päättyy elokuun loppuun. Näin ollen minulle sopii todella hyvin, että harjoittelun ensimmäinen kuukausi on palkatonta.

3) Ohessa on ansioluetteloni sekä kolme juttunäytettä.

**Ansioluettelo.** Kuten ansioluettelostani käy ilmi, olen aineenopettaja, tohtori ja tällä hetkellä tietojenkäsittelytieteen kandiopiskelija. Ehkä ajattelette, että eihän tehtävään voida tohtoria palkata, mutta **olen aidosti kiinnostunut toimitusharjoittelijan tehtävästä**. Vaikka olen ollut kahden pienen lehden päätoimittajana, toimitusharjoittelijana oleminen olisi minulle arvokas kokemus ja oppisin paljon.

**Näyte 1** on UEFDSA newspaper -jatko-opiskelijalehden numeron 4/2019 sivut 1-2 ja 6-12. Taitto, tekstit, juttuideat, ja kuvat (paria poikkeusta lukuunottamatta) ovat käsialaani.

**Näyte 2** on sivut 1-17, 49-51, 64-66, ja 105-106 kirjasta Teatteria Kuhmossa - Kuhmon Nuorisoseura ry 60 vuotta, Kuhmon Nuorisoseura ry, 2021. Tein taiton, valikoin materiaalit, ja käsittelin kuvat. Kirjaan on sisällytetty Kuhmossa 1961-2021 mukana olleiden teatteriaktiivien muistelmia sekä lehtijuttuja. Esimerkiksi sivuilla 12-17 oleva teksti on Unto Heikuran kirjoittama; tekstiä tukevat kuvat hankin, skannasin, editoin, asettelin ja varustin kuvateksteillä. Keräsin muistelmia haastatteluilla, jotka ovat toki amatöörimäisiä (mp3-tiedostoja haastatteluista sivulla http://integraali.com/teatteriluonnoksia/haastattelu/ ).

**Näyte 3** on mielipidekirjoitukseni Opettaja-lehdessä 17.12.2020.  (Löytyy myös verkosta <https://www.opettaja.fi/tata-mielta/lukijan-mielipide-wilma-vapaaksi/> )

Ystävällisin terveisin,

Juha-Matti Huusko

yliopisto-opettaja, Itä-Suomen yliopisto, UpTech-hanke

tietojenkäsittelytieteen kandiopiskelija

Kekkolantie 22a3, 40520 Jyväskylä

puh. 0405282815

päätoimittaja, Metodologia https://www.journalofmethodology.com/en/